เอเอฟซีจัด ไทยลีก ที่ 12 เอเชีย รั้งเบอร์ 1 อาเซียนตามเดิม
เอเอฟซี สมาพันธ์ลูกหนังเอเชีย ตัดเกรดบอลลีกของแต่ละชาติในทวีปเอเชีย ในฤดูกาล 2016 แล้ว บอลไทยลีกได้คะแนน 33.70 แต้มรั้งอันดับที่ 12 แต่ยังคงเป็นลีกเบอร์หนึ่งในย่านอาเซียน ทำให้ได้โควตาลุยศึกเอเอฟซีแชมเปียนส์ลีกเท่าเดิม คือ 1+2 โดยทีมแชมป์ลีก กิเลนผยอง เอสซีจี เมืองทอง ยูไนเต็ด ได้สิทธิเล่นรอบแบ่งกลุ่มอัตโนมัติ ขณะที่อีก 2 ทีม คือแบงค็อก ยูไนเต็ด และสุโขทัย เอฟซี ต้องไปเตะเพลย์ออฟ รอบที่ 2 ซึ่งลีกอันดับ 1 ของเอเชียจากการประเมินของเอเอฟซี คือเคลีก เกาหลีใต้ ที่ได้คะแนนในภาพรวมถึง 92.939 แต้ม ตามด้วยอันดับ 2-3 ลีกยูเออีและลีกซาอุฯ,สมาพันธ์ฟุตบอลแห่งทวีปเอเชีย หรือ เอเอฟซี ได้ทำการจัดลำดับคะแนนภาพรวมฟุตบอลลีกอาชีพของชาติสมาชิกเพื่อคำนวณหาค่าสัมประสิทธิ์พิจารณาโควตาสโมสรเข้าร่วมการแข่งขันฟุตบอลชิงแชมป์สโมสร เอเชีย ทั้งเอเอฟซี แชมเปียนส์ลีก และเอเอฟซี คัพ ประจำฤดูกาล 2017 โดยได้มีการประกาศผลคะแนนภาพรวมของแต่ละชาติอย่างเป็นทางการแล้ว,เอเอฟซี ได้คิดคะแนนภาพรวมของศึกโตโยต้า ไทยลีก ในฤดูกาล 2016 เพื่อวัดผลในฤดูกาล 2017 มีคะแนนรวมทั้งสิ้น 33.701 คะแนน แบ่งเป็น 2 ส่วน คะแนนฟีฟ่า 207 (7.419) และคะแนนภาพรวมลีก 26.000 (26.282) (7.419+26.282=33.701) มีคะแนนเป็นอันดับที่ 12 ของเอเชีย โดยเป็นที่ 5 ของโซนเอเชีย ตะวันออก และยังเป็นเบอร์ 1 ของอาเซียนตามเดิม,โดยสโมสรไทยยังคงได้โควต้า เอเอฟซี แชมเปียนส์ลีก 2017 ในโควตา 1+2 เหมือนเดิม ซึ่ง เอสซีจี เมืองทอง ยูไนเต็ด แชมป์ไทยลีกได้สิทธิ์เล่นรอบแบ่งกลุ่ม ส่วน แบงค็อก ยูไนเต็ด รองแชมป์ไทยลีก และสุโขทัย เอฟซี ตัวแทนจากฟุตบอลถ้วยช้าง เอฟเอคัพ ต้องลงเล่นเพลย์ออฟรอบ 2 ซึ่งเอเอฟซีจะประกาศอย่างเป็นทางการอีกครั้งในวันจับสลากแบ่งสายปลายเดือน ธ.ค.นี้ ซึ่งจะมีขึ้นที่สำนักงานเอเอฟซี กรุงกัวลาลัมเปอร์ มาเลเซีย โดยวันที่จะมีการระบุให้ทราบอย่างเป็นทางการอีกครั้ง,สำหรับ 12 อันดับแรกคะแนนภาพรวมลีกปี 2016 ประกอบด้วย 1.เกาหลีใต้ 92.939 คะแนน, 2.ยูเออี 86.365 คะแนน, 3.ซาอุดีอาระเบีย 84.684 คะแนน, 4.อิหร่าน 79.615 คะแนน, 5.กาตาร์ 77.481 คะแนน, 6.ญี่ปุ่น 73.851 คะแนน, 7.ออสเตรเลีย 73.125 คะแนน, 8.จีน 72.635 คะแนน, 9.อุซเบกิสถาน 58.505 คะแนน, 10.อิรัก 37.872 คะแนน, 11.คูเวต 36.924 คะแนน และ 12.ไทย 33.701 คะแนน,ในส่วนของกลุ่มเอเชียตะวันออกที่ต้องลงเล่นเอเอฟซี แชมเปียนส์ลีก 2017 เพลย์ออฟ มีดังนี้เพลย์ออฟ รอบแรก มี 4 ทีม แข่งขันวันที่ 24 ม.ค.2017 นัดเดียวรู้ผล โกลบอล (ฟิลิปปินส์), ยาดานาบอน (เมียนมา), แชมป์ลีกอินโดนีเซียที่ยังไม่ทราบผล และยะโฮร์ ดารุล ทักซิม (มาเลเซีย) คัดจาก 4 เหลือ 2 ทีมเข้าสู่รอบสอง,เพลย์ออฟรอบสอง มี 8 ทีม แข่งขันวันที่ 31 ม.ค.2017 นัดเดียวรู้ผล-ทีมอันดับ 4 ไชนีสซุปเปอร์ลีกที่ยังไม่ทราบผล, สุโขทัย เอฟซี (เอฟเอคัพไทย),แบงค็อก ยูไนเต็ด (รองแชมป์ไทยลีก), เซาเทิร์น ดิสทริค (ฮ่องกง), ฮานอย ทีแอนด์ที (เวียดนาม), เบงกาลูรู (อินเดีย) และ 2 ทีมผู้ชนะจากเพลย์ออฟรอบแรก คัดจาก 8 เหลือ 4 ทีมเข้าสู่รอบสาม,เพลย์ออฟรอบสาม มี 8 ทีม แข่งขันวันที่ 7 ก.พ.2017 นัดเดียวรู้ผล-ทีมอันดับ 3 เคลีกเกาหลีใต้ที่ยังไม่ทราบผล, ทีมอันดับ 3 เจลีกญี่ปุ่นที่ยังไม่ทราบผล, บริสเบน โรว์ (ออสเตรเลีย), ทีมอันดับ 3 ไชนีสซุปเปอร์ลีกที่ยังไม่ทราบผล และ 4 ทีมผู้ชนะจากเพลย์ออฟรอบสอง.
เอเอฟซี ตัดเกรดบอลลีกของแต่ละชาติในทวีปเอเชีย ในฤดูกาล 2016 แล้ว บอลไทยลีกได้คะแนน 33.70 แต้มรั้งอันดับที่ 12 ทำให้ได้โควตาลุยศึกเอเอฟซีแชมเปียนส์ลีกเท่าเดิม คือ 1+2 ทีม โดยแชมป์ไทยลีกเล่นรอบแบ่งกลุ่มอัตโนมัติตามเดิม
สมาพันธ์ฟุตบอลแห่งทวีปเอเชีย,เอเอฟซี,เอเอฟซี แชมเปียนส์ลีก,ไทยลีก,เมืองทอง ยูไนเต็ด,แบงค็อก ยูไนเต็ด,สุโขทัย เอฟซี,เคลีก